**Obchodná verejná súťaž**

**na podnájom nebytového priestoru v Spoločenskom dome Nivy**

Spoločnosť CULTUS, Ružinov, a.s., Ružinovská 28, 820 09 Bratislava, IČO: 35 874 686, registrácia v Obchodnom registri Okresného súdu Bratislava I, oddiel: Sa, vložka číslo: 3262/B

**v y h l a s u j e**

obchodnú verejnú súťaž (ďalej aj ako „súťaž“) v zmysle ustanovenia § 281 a nasl. Zákona č. 513/1991 Zb. Obchodný zákonník v znení neskorších predpisov o najvhodnejší návrh na uzavretie zmluvy o podnájme nebytového priestoru v podkroví v Spoločenskom dome Nivy v mestskej časti Bratislava-Ružinov.

**PODMIENKY**

**Obchodnej verejnej súťaže**

**(ďalej aj ako „súťažné podmienky“)**

**1. Vyhlasovateľ súťaže:**

CULTUS Ružinov, a.s.

Sídlo: Ružinovská 28, 820 09 Bratislava

IČO: 35 874 686

registrácia v Obchodnom registri Okresného súdu Bratislava I, oddiel: Sa, vložka č. 3262/B

konajúc:

Ing. František Fabián, MBA - predseda predstavenstva

Ing. Petra Kurhajcová - členka predstavenstva

Kontaktná osoba vyhlasovateľa:

Meno a priezvisko: Monika Smutná

Telefónne číslo: +421 911 015 867

e-mail: monika.smutna@cultusruzinov.sk

**2. Predmet súťaže – požadovaného záväzku:**

Predmetom súťaže je podnájom nebytového priestoru v podkroví, nachádzajúceho sa v Spoločenskom dome Nivy (ďalej aj ako „nebytový priestor“), budova so súpisným číslom: 1126, postavená na parcele č. 9886/57 zapísaná na liste vlastníctva č. 1, katastrálne územie: Nivy, obec Bratislava – Mestská časť Ružinov, okres Bratislava II.

Nebytový priestor má výmeru 148,88 m2 a nachádza sa na 3. nadzemnom podlaží. Situačný nákres nebytového priestoru je prílohou č. 3 týchto súťažných podmienok.

Výsledkom súťaže (prijatia návrhu) je uzavretie zmluvy o podnájme nebytového priestoru v znení, ktoré tvorí prílohu č. 2 týchto súťažných podmienok.

**3. Termín a miesto zverejnenia súťažných podmienok:**

Vyhlasovateľ zverejňuje tieto súťažné podmienky počnúc dňom 15.10.2021.

Vyhlasovateľ zverejňuje tieto súťažné podmienky na webovej stránke www.cultusruzinov.sk

**4. Termín obhliadky:**

Záujemcovia si môžu dohodnúť termín obhliadky nebytového priestoru s kontaktnou osobou vyhlasovateľa uvedenou v predchádzajúcom bode 1 týchto podmienok.

**5. Podmienky súťaže:**

Vyhlasovateľ vyhlasuje súťaž verejne, pre neobmedzený počet subjektov.

**A. Navrhovateľ**

Navrhovateľom môže byť fyzická osoba staršia ako 18 rokov alebo právnická osoba.

Navrhovateľom nesmie byť osoba:

a) ktorá sa podieľa na príprave a vyhlásení súťaže, člen súťažnej komisie, prizvaný odborník (ďalej len „vylúčené osoby")

b) blízka osoba vylúčenej osoby

c) osoba, v ktorej je vylúčená osoba, alebo blízka osoba vylúčenej osobe členom riadiacich alebo štatutárnych orgánov alebo v ktorej má vylúčená osoba alebo blízka osoba vylúčenej osoby majetkovú účasť.

Blízkou osobou sú príbuzný v priamom rade, súrodenec a manžel, alebo iné osoby v pomere rodinnom a lebo obdobnom, ak by ujmu, ktorú by utrpela jedna z nich, druhá dôvodne pociťovala ako vlastnú ujmu.

**B. Typ zmluvy**

Zmluva o podnájme podľa § 663 a nasl. Zákona č. 40/1964 Zb. Občiansky zákonník.

**C. Doba nájmu:**

Zmluva o podnájme nebytového priestoru sa uzatvára na dobu určitú do 31.12.2024.

**D. Výška nájomného**

Najnižšia výška mesačného nájomného je stanovená nasledovne:

8,- EUR bez DPH/m2, t.j. 1.191,04 EUR za celý nebytový priestor.

Pre vylúčenie pochybností sa uvádza, že nájomné nezahŕňa náklady na služby poskytované spolu s podnájmom.

**E. Účel nájmu**

Účelom nájmu je:

Akýkoľvek účel, ktorý je v súlade s charakterom využitia Spoločenského domu Nivy – teda najmä využitie na kultúrny účel, spoločenský účel, umiestnenie kancelárií a pod. Nepripúšťa sa účel, ktorý je v rozpore s dobrými mravmi, mohol by poškodiť dobré meno, činnosť alebo majetok vyhlasovateľa (resp. ním užívaný či spravovaný majetok), resp. účel, ktorý by rušil ostatnú činnosť uskutočňovanú v Spoločenskom dome Nivy, resp. činnosť ostatných podnájomcov v Spoločenskom dome Nivy.

Vyhlasovateľ pripúšťa aj rekonštrukciu nebytového priestoru, ktorá je však možná len v prípade dohody s vyhlasovateľom.

**F. Podmienky účasti v súťaži**

Každý navrhovateľ je povinný mať k dispozícií všetky listiny a ostatnú dokumentáciu, ktorá je podľa právnych predpisov potrebná k činnosti, ktorá je účelom nájmu (hygiena a pod.), pričom je povinný sa týmito v prípade výzvy vyhlasovateľa preukázať.

**6. Kritérium súťaže**

Kritériom pre posudzovanie súťažných návrhov je najvyššie ponúknuté nájomné za nebytový priestor mesačne. Neprihliada sa na návrhy, ktoré ponúkajú nájomné nižšie ako minimálne nájomné určené v bode 7 týchto podmienok. Vyhlasovateľ podľa výšky nájomného (od najvyššieho po najnižšie) zoradí súťažné návrhy, pričom do poradia nezahrnie návrhy, ktoré nespĺňajú súťažné podmienky. Vyhlasovateľ prijme návrh spĺňajúci súťažné podmienky s najvyšším ponúknutým nájmom mesačne.

V prípade, ak navrhovateľ, ktorého návrh bol prijatý, odmietne zmluvu plniť (prípadne odmietne podpísať jej písomné znenie), je vyhlasovateľ oprávnený prijať návrh navrhovateľa, ktorý je ďalší v poradí (ak splnil podmienky súťaže).

**7. Lehota, miesto a spôsob podávania súťažných návrhov**

**A. Lehota**

Súťažné návrhy je možné predkladať v lehote do 02.11.2021. Pri súťažných návrhoch doručovaných vyhlasovateľovi poštou, osobne resp. kuriérom, je rozhodujúci dátum doručenia na adresu vyhlasovateľa.

**B. Miesto a spôsob**

Navrhovatelia sú povinní doručiť záväzné súťažné návrhy v zalepenej obálke, s uvedením svojich identifikačných údajov na adresu CULTUS Ružinov, a.s., Ružinovská 28, 820 09 Bratislava poštou, kuriérom alebo osobne. Návrh v zalepenej obálke musí byť označený:

„OBCHODNÁ VEREJNÁ SÚŤAŽ NA PODNÁJOM NEBYTOVÉHO PRIESTORU V PODKROVÍ SD NIVY NEOTVÁRAŤ.“

Súťažné návrhy je možné podať len na tlačive záväzného návrhu, ktorý je prílohou č. 1 týchto súťažných podmienok. Na iné návrhy nebude vyhlasovateľ prihliadať. Navrhovateľ je oprávnený podať najviac jeden súťažný návrh. Navrhovateľ nemôže súťažný návrh po jeho podaní nijako meniť ani dopĺňať.

Súťažný návrh, ktorý nebude podaný v súlade s podmienkami súťaže komisia vylúči.

Vyhlasovateľ nenahrádza navrhovateľom náklady, ktoré im vznikli v súvislosti s účasťou v súťaží.

**8. Lehota viazanosti súťažného návrhu**

Predložený súťažný návrh nie je možné odvolať po uplynutí lehoty určenej na predkladanie návrhov a navrhovateľ je ním viazaný 60 dní odo dňa vyhlásenia výsledkov súťaže.

**9. Termín otvárania súťažných návrhov**

Obálky so súťažnými návrhmi bude komisia otvárať a súťažné návrhy bude komisia vyhodnocovať dňa 03.11.2021 Otváranie obálok je neverejné.

Komisia vylúči súťažný návrh, ak:

a) nie je v súlade so súťažnými podmienkami,

b) ak navrhovateľom je osoba, ktorá ňou nesmie byť podľa bodu 5 písm. A týchto súťažných podmienok

**10. Termín a spôsob vyhlásenia výsledkov súťaže**

Výsledky súťaže budú zverejnené dňa 04.11.2021 na internetovej stránke vyhlasovateľa www.cultusruzinov.sk.

Navrhovateľovi, ktorého návrh bol prijatý bude táto skutočnosť oznámená v lehote do 5 dní odo dňa vyhodnotenia súťaže, pričom tento bude vyzvaný, aby v lehote 10 dní od doručenia oznámenia podpísal písomné znenie zmluvy o podnájme nebytového priestoru.

Účastníci súťaže, ktorých návrhy boli odmietnuté budú o tomto upovedomení na internetovej stránke vyhlasovateľa www.cultusruzinov.sk dňa 04.11.2021.

**11. Výhrady**

Vyhlasovateľ si vyhradzuje právo kedykoľvek bez uvedenia dôvodu zrušiť túto súťaž, prípadne zmeniť jej súťažné podmienky. O zrušení a zmene súťažných podmienok budú navrhovatelia, ktorí podali návrhy, informovaní písomne. Zrušenie, ako aj zmeny súťažných podmienok budú uverejnené na internetovej stránke vyhlasovateľa www.cultusruzinov.sk.

Vyhlasovateľ si vyhradzuje právo odmietnuť všetky predložené súťažné návrhy.

Vyhlasovateľ si vyhradzuje právo v prípade neúplnosti súťažného návrhu z hľadiska požiadaviek vyhlasovateľa uvedených v súťažných podmienkach, vyradiť návrh zo súťaže.

V Bratislave dňa 12.10.2021

Ing. František Fabián, MBA, predseda predstavenstva

V Bratislave dňa 13.10.2021

Ing. Petra Kurhajcová , člen predstavenstva

Príloha č. 1

**Záväzný návrh**

**do obchodnej verejnej súťaže na podnájom nebytového priestoru v podkroví v Spoločenskom dome Nivy**

Názov / meno a priezvisko ...................................................................................

Sídlo / trvalé bydlisko ...................................................................................

IČO / dátum narodenia ..................................................................................

DIČ ...................................................................................

Štatutárny zástupca ...................................................................................

Telefónne číslo ...................................................................................

E-mailová adresa ...................................................................................

Som/nie som platca DPH ...................................................................................

Záväzná ponuka na nájomného:

Cenová ponuka - nájomné

............................ EUR bez DPH/mesačne

Účel nájmu:

...........................

V ............................. dňa .......................

\_\_\_\_\_\_\_\_\_\_\_\_\_\_\_\_\_\_\_\_\_\_\_